Teknisk set var 306 identisk med [[Citroën ZX]], som kom på markedet to år for 306. Begge biler delte [[platform (bil)|platform]]. 306, som ligesom 205 var designet af [[Pininfarina]], blev mere succesfuld end sin tekniske tvilling. Platformen blev også brugt til [[Citroën Berlingo]] og [[Peugeot Partner]]. Den tekniske basis fra 306 og ZX blev genbrugt i sidstnævntes efterfølger, [[Citroën Xsara]]. Delingen af platforme mellem Peugeot og [[Citroën]] havde været en politik hos moderselskabet [[Groupe PSA|PSA Peugeot Citroën]] siden slutningen af 1970'erne, hvor Peugeot overtog det konkursramte Citroën efter [[Oliekrise#Oliekrisen 1973|oliekrisen i 1973]]. Det første eksempel herpå var [[Peugeot 104]], som kom til at danne basis for [[Citroën Visa]], [[Citroën LNA]] og [[Talbot Samba]]. Denne politik gælder i dag stadigvæk på tværs af Peugeots og Citroëns modelprogrammer.
Historie Biblioteks-_og_informationsvidenskab